En middelsstor (7-8 millimeter), lang og slank, blankt svart løpebille. Hodet er trekantet, på oversiden delt i tre store lober skilt av furer. Antennene er perlekjede-formede, nokså kraftige, de ytterste leddene med tallrike hår i den ytre delen, fasettøynene nokså store. Pronotum er rundet, lengre enn bredt, en dyp midtfure, groper på sidene og rettvinklede bakhjørner. Dekkvingene er jevnbrede med kraftige punktrader. Beina er korte og kraftige.